Národná banka Slovenska

Národná banka Slovenska (NBS) je centrálnou bankou Slovenska. Vznikla 1. januára 1993 na základe zákona Národnej rady Slovenskej republiky č. 566/1992 Zb. o Národnej banke Slovenska, ktorý určuje jej postavenie, funkcie a úlohy. Je nezávislou ustanovizňou, ktorej základnou funkciou je udržiavanie cenovej stability. Vykonáva tiež dohľad nad finančným trhom a iné činnosti.

Sídli v Bratislave a má tiež osem regionálnych pobočiek. Má nadriadené postavenie nad ostatnými bankami, je to tzv. „banka bánk“ (tiež „emisná banka“ či „ceduľová banka“).

 Organizácia 
Národnú banku Slovenska zastupuje navonok jej guvernér, od 1. júna 2019 Peter Kažimír. Najvyšším riadiacim orgánom Národnej banky Slovenska je Banková rada Národnej banky Slovenska. Banková rada má šesť členov. Členmi bankovej rady sú guvernér, dvaja viceguvernéri a traja ďalší členovia. Guvernéra a viceguvernérov vymenúva a odvoláva prezident Slovenskej republiky na návrh vlády schválený Národnou radou Slovenskej republiky. Troch ďalších členov bankovej rady vymenúva a odvoláva vláda na návrh guvernéra Národnej banky Slovenska.

 Guvernéri Národnej banky Slovenska 
Guvernérhttp://www.nbs.sk/sk/o-narodnej-banke/bankova-rada-nbs Dĺžka 
funkčného obdobia pri vymenovaníMandáthttp://www.nbs.sk/sk/o-narodnej-banke/bankova-rada-nbs VymenovanýVladimír Masár6 rokov29. júl 1993 – 28. júl 1999prezidentom Slovenskej republiky Michalom KováčomMarián Jusko6 rokov29. júl 1999 – 31. december 2004prezidentom Slovenskej republiky Rudolfom SchusteromIvan ŠramkoI. 5 rokov;
II. ad interimI. 1. január 2005 – 31. december 2009;
II. 1. január 2010 – 11. január 2010I. prezidentom Slovenskej republiky Ivanom Gašparovičom;
II. ex lege [§ 7 ods. 8 písm. a) zákona Národnej rady Slovenskej republiky č. 566/1992 Zb. o Národnej banke Slovenska v znení účinnom od 1. decembra 2009]Jozef MakúchI. 5 rokov;

II. 6 rokovI. 12. január 2010 – 11. január 2015;
II. 12. január 2015 – 31. máj 2019 I. prezidentom Slovenskej republiky Ivanom Gašparovičom;
II. prezidentom Slovenskej republiky Andrejom KiskomPeter Kažimír6 rokov1. jún 2019 – [najneskôr] 1. jún 2025 prezidentom Slovenskej republiky Andrejom Kiskom

 Viceguvernéri Národnej banky Slovenska 
ViceguvernérDĺžka 
funkčného obdobia pri vymenovaníMandátVymenovanýMarián JuskoI. ad interim (ako poverený člen Bankovej rady Národnej banky Slovenska)http://www.government.gov.sk/uznesenia/1992/1222/uz_0995_1992.html ;
II. 6 rokovI. 1. január  1993 – 10. apríl 1993;
II. 11. apríl 1994 – 28. júl 1999I. vládou Slovenskej republiky;
II. prezidentom Slovenskej republiky Michalom KováčomMarián TkáčI. ad interim (ako poverený člen Bankovej rady Národnej banky Slovenska);
II. 6 rokovI. 1. január  1993 – 28. júl 1993;
II. 29. júl 1993 – 17. apríl 1994I. vládou Slovenskej republiky;

II. prezidentom Slovenskej republiky Michalom KováčomJozef Mudrík6 rokov23. máj 1995 – 22. máj 2001prezidentom Slovenskej republiky Michalom KováčomElena Kohútiková6 rokov28. marec 2000 – 27. marec 2006prezidentom Slovenskej republiky Rudolfom SchusteromIvan Šramko5 rokov11. január 2002 – 31. december 2004prezidentom Slovenskej republiky Rudolfom SchusteromMartin Barto5 rokov31. január 2005 – 30. január 2010prezidentom Slovenskej republiky Ivanom GašparovičomViliam Ostrožlík5 rokov11. júl 2007 – 10. júl 2012prezidentom Slovenskej republiky Ivanom GašparovičomJán Tóth5 rokov5. november 2012 – 5. november 2017prezidentom Slovenskej republiky Ivanom GašparovičomĽudovít Ódor5 rokov20. február 2018 – 14.máj 2023 prezidentom Slovenskej republiky Andrejom KiskomDušan Keketi5 rokov9. máj 2025 – [najneskôr] 9. máj 2030prezidentom Slovenskej republiky Petrom Pellegrinim

 Banková rada 

Členovia Bankovej rady sú (k 8. máju 2025):
 Peter Kažimír (guvernér) – od 1. 6. 2019, menovaný prezidentom SR Andrejom Kiskom
 Dušan Keketi (viceguvernér) – od 9. 5. 2025, menovaný prezidentom SR Petrom Pellegrinim
 Vladimír Dvořáček – od 4. apríla 2025, znovuvymenovaný bol v apríli 2025. Členom Bankovej rady bol aj v rokoch 20142017, 20172020, 20192025
 Dušan Jurčák – od 15. júna 2023, vymenovaný bol vládou 12. júna 2023

Podľa zákona Národnej rady Slovenskej republiky č. 566/1992 Zb. o Národnej banke Slovenska Banková rada určuje:
 menovú politiku a nástroje na jej uskutočňovanie a rozhoduje o menových opatreniach Národnej banky Slovenska, 
 zásady výkonu a organizáciu výkonu dohľadu nad finančným trhom a rozhoduje v rozsahu a spôsobom podľa osobitného predpisu.
Banková rada ďalej najmä:
 ustanovuje zásady činnosti a obchodov Národnej banky Slovenska, 
 schvaľuje rozpočet Národnej banky Slovenska, schvaľuje účtovné závierky Národnej banky Slovenska, ročné správy o výsledku hospodárenia Národnej banky Slovenska a výročné správy Národnej banky Slovenska, rozhoduje o použití zisku alebo úhrade straty Národnej banky Slovenska a určuje druhy fondov Národnej banky Slovenska, ich výšku a použitie, 
 ustanovuje organizačné usporiadanie Národnej banky Slovenska, 
 určuje podľa osobitného predpisu výšku ročných príspevkov dohliadaných subjektov finančného trhu, 
 rozhoduje o vydávaní bankoviek a mincí, 
 ustanovuje platové a iné požitky guvernéra, viceguvernérov a ďalších členov bankovej rady, 
 rozhoduje o zabezpečení výkonu činností zverených Národnej banke Slovenska týmto zákonom a osobitnými zákonmi,
 schvaľuje rokovací poriadok bankovej rady, 
 zriaďuje koordinačné a ďalšie orgány Národnej banky Slovenska, a organizačné zložky Národnej banky Slovenska, 
 schvaľuje všeobecne záväzné právne predpisy vydávané Národnou bankou Slovenska na základe tohto zákona alebo osobitných predpisov,
 schvaľuje návrhy dohôd o vzájomnej spolupráci, súčinnosti a poskytovaní informácií a podkladov medzi Národnou bankou Slovenska a zahraničnými orgánmi dohľadu v oblasti finančného trhu alebo medzi Národnou bankou Slovenska a orgánmi verejnej moci na Slovensku, ktoré vykonávajú dohľad alebo dozor podľa osobitných predpisov.

 Úlohy NBS 
Hlavným cieľom Národnej banky Slovenska je udržiavanie cenovej stability. Za tým účelom Národná banka Slovenska:
 určuje menovú politiku, 
 vydáva bankovky a mince, 
 riadi, koordinuje a zabezpečuje peňažný obeh, platobný styk a zúčtovávanie dát platobného styku v rozsahu ustanovenom týmto zákonom a osobitným zákonom a stará sa o ich plynulosť a hospodárnosť, 
 vykonáva ďalšie činnosti podľa zákona o Národnej banke Slovenska a osobitných zákonov.

Národná banka Slovenska predkladá Národnej rade Slovenskej republiky polročnú správu o menovom vývoji do troch mesiacov po skončení prvého polroka príslušného kalendárneho roka a ročnú správu o menovom vývoji do piatich mesiacov po skončení príslušného kalendárneho roka.

Národná banka Slovenska zastupuje Slovensko na základe poverenia vlády Slovenskej republiky v medzinárodných inštitúciách v oblasti finančného trhu.

 Referencie 

 Pozri aj 
 Národná banka Slovenska (budova)
 Kremnica – Múzeum mincí a medailí – od roku 1994 súčasť NBS

 Iné projekty 

 Externé odkazy 
 Domovská stránka


Kategória:Centrálne banky
Kategória:Banky na Slovensku
Kategória:Organizácie založené v 1993